-— IS-SIĠĠIEWI SIĠĠIEWI ALBUM. Karmenu Vassallo twieled is-Siġġiewi fit-18 ta' Marzu 1913, minn Mikiel Anġ Vassallo u Ġużep- pina, l-ewwel iben fost tlett aħwa. Fl-1928 beda jistudja fil-Kulleġġ San Alwiġi B'Kara. Fl-1932 daħal mas-Soċjeta Missjunarja ta' San Pawl biex jibda l-istudji għal saċerdot. Huwa kien ħa l-isem ta' Fra Tumas Vassallo (F.T.V.). Għall-ħabta ta' l-aħħar ta' Novembru 1935 ħass il-vokazzjoni tonqsu. Wara huwa beda jaħdem bħala ġurnalista ma' diversi gazzetti. Fl-1938 ippublika l-ewwel antoloġija ta' poeżiji bl-isem ta' Nirien u li minnha ħa l-isem bħala l-poeta tan-Nirien. Għalkemm il-poeta Karmenu Vassallo, minħabba ċertu pessimiżmu li jidher fil-ġabra tiegħu Nirien, kienu wkoll ixebbħuh ma' Leopardi, imma huwa f'waħda mill-poeziji tiegħu fil-ktieb imsemmi, bl-isem ta' ''Poeta Nisrani'' jgħidilna: Tħalltunix ma' Leopardi; frott il-ħaqq u s-sewwa kiltl Stqarr ukoll li hu mhux Nirien biss kiteb imma kiteb kotba ta' vrus li jesprimu ċertu niket fil- poeżija tiegħu, iżda għandu wkoll waqtiet ta' ferħ li juru t-tama f'ħajja oħra u aħjar minn din. Mill-aħħar gwerra 'l hawn huwa ppublika xi xogħlijiet minn tiegħu. Huwa serva diversi karigi, bħal jirrapreżenta lill-poplu fil-gvern tal-1945, surmast. il-Liċeo, għalliem tal-Malti, tal-Latin. u tat-Taljan, eżaminatur: tal-Malti, scriptwriter mad- Dipartiment ta' l-Informazzjoni, uffiċjal tax- Xandir għall-Iskejjel. Fl-4ta' Settembru 1968 irtira bil-pensjoni, u sakemm saħħtu ppermettietlu ntefa' għax-xogħol tal-kitba. Fl-1969 ippublika Vatum Consortium jew Il- Poeżija bil-Malti. 1970 ippublika Tnemnim u Antoloġija ta' Poeżiji. 1974 ippublika Bejn Qċaċet u Qigħan u An- toloġija ta' Poeżiji. 1982 ippublika Għażiż Karmenu, ġabra ta' ittri bil-Malti u b'xi ilsna oħra, li kienu ntbagħtulu. Matul l-aħħar tas-sena 1986, saħħtu bdiet dej- jem tmur lura u kellu bżonn jidħol l-Isptar S. Luke għal xi investigazzjonijiet. Meta kont immur narah fis-sala fejn kien, kien jieħu pjaċir u waqt li nkun sejjer inħallih kien jgħidli: ''Sellili għal San Nikola u għas-Siġġiwin kollha''. Wara xi żmien kien ħareġ mill-Isptar. Fil-bidu ta' April 1987 reġa' ddaħħal l-isptar, din id-darba għajjien ħafna. Fis-7 ta' April huwa miet ikkonfortat bis-Sagramenti, fl-għomor ta' 74 sena. IL-POETA KARMENU VASSALLO Din il-poeżija li qed in- ġibu hawn kient miktuba għall-Festa tas-6 ta' Diċembru 1933. Kienet twaddbet minn fuq il- portiku waqt il-ħruġ ta' l-9 istatwa. Din hija l-ewwel poeżija li Karmenu Vassallo kiteb lil San Nikola. Kitibha meta kellu 20 sena u kien għadu student mas-Soċjeta Missjunarja ta' San Pawl bl-isem ta' Fra Tumas Vassallo. Il-poeżija hija mibnija kollha fuq il-vers tat- tmienja bi strofi ta' erba' versi l-waħda, u bir- rima t-tieni vers ta' kull strofa jaqbel mar-raba' vers. Fl-ewwel tlett strofi, l-poeta, bħala ntroduzz- joni, jibda billi jfakkarna fil-Festa ta' San Nikola li dak iż-żmien kienet tiġi f'Diċembru fix-xitwa. Hawn il-poeta jagħmel kuntrast bejn l-istaġun xitwi mar-Rebbiegħa. Fir-raba' u l-ħames strofa jfissrilna d-dehra tan- natura fix-xitwa u jfiehem ir-rabta li għandu ma' qalbu Diċembru fil-jiem tal-Festa. Huwa kiteb hekk: Ħallini, Diċembru, ngħarrafha Dik l-għanja ta' ħajr u tberikl Fost l-oħla, fost l-egħżeż mill-ġranet Għalija xejn aqwa mil-lum: Ma' tulek, ja sena, kemm drabi Fuq ħsiebi ġie jorqod u jquml Mis-sitta sa l-għaxar strofa huwa jitkellem u jfaħħar il-virtujiet tal-qaddis. Din hija tip ta' poeżija devozzjonali li kienet tinkiteb ta' spiss minn xi poeta ta' xi raħal jew belt li tkun u fiha jinseġ tifħir lill-qaddis, u jitkellem dwar ħajtu u dwar xi ġrajjiet ta' ħajtu. Il-ħdax il-strofa tiġbor fiha l-konklużjoni tal- poeżija kollha. Għalkemm din hija poeżija devozzjonali, fiha wkoll elementi poetiċi ħelwin tassew li jagħm- luha bħal xi poeżiji oħra tax-xejra tagħha, imma tinqata' 'l fuq minn ħafna poeżiji cħrajn. Il-poeżija kienet ġa turi li għad ikun poeta tassew tajjeb u imżejjen b'immaġinazzjoni u fantasija li mingħa- jrhom wieħed ma jistax ikun poeta. Din hija l-ewwel poeżija li kiteb Karmenu Vassallo. Qabel is-sena 1933 huwa kiteb żewġ sunetti fl-1931 u 1932.